stanford-oval/wikipedia huggingface dataset:
Post-grunge
Tunnetuimpia post-grunge-yhtyeitä

| 0 | 1 | 2 | 3 |
| --- | --- | --- | --- |
|  Alkuaikojen post-grunge (1993–1996) Better Than Ezra  Bush  Candlebox  Cake  Collective Soul  Dishwalla  Dog's Eye View  Everclear  Filter  Gin Blossoms  Goo Goo Dolls  Life of Agony  Live  Oleander  Our Lady Peace  Seven Mary Three  Silverchair  Sponge  Third Eye Blind  Toadies  Tonic  |  Toisen aallon post-grunge (1996–2000) Athenaeum  Creed  Cold  Collapsis  Days of the New  Disturbed  Eve 6  Fastball  The Flys  Fuel  Godsmack  Harvey Danger  Lifehouse  Lit  Local H  Marcy Playground  Marvelous 3  Matchbox Twenty  Nickelback  Semisonic  Sugar Ray  Unified Theory  |  Moderni post-grunge (2000–) 12 Stones  3 Doors Down  Alter Bridge  Audioslave  Audiovent  Breaking Benjamin  Breaking Point  The Calling  Chevelle  Course of Nature  The Cringe  Crossfade  The Damning Well  Dark New Day  Default  Downface  Dropbox  Dust for Life  Eleven To One  The Exies  Finger Eleven  Forty Foot Echo  The Fray  Future Leaders of the World  Hinder  Hoobastank  |     Hurt  Institute  Lifehouse  The Livewire  Local H  Lovehammers  Manmade God  Nickelback  No Address  Pray for the Soul of Betty  Puddle of Mudd  Ra  Revelation Theory  Revis  Saliva  Scott Stapp  Seether  Shinedown  Smile Empty Soul  Socialburn  Staind  Stereo Fuse  Tantric  Theory of a Deadman  Thornley  Three Days Grace  Skillet  |
Rockin suuntauksia
Aikuisrock
Bluesrock
Brittipop
Country rock
Elektroninen rock
Folkrock
Funkrock
Garage rock
Glam rock
Goottirock
Grunge
Hard rock
Instrumentaalirock
J-rock
Katurock
Klassinen rock
Kristillinen rock
Metallimusiikki
Poprock
Post-rock
Progressiivinen rock
Psychobilly
Psykedeelinen rock
Punk
Rap rock
Rock and roll
Rockabilly
Sinfoninen rock
Soft rock
Southern rock
Space rock
Stadionrock
Suomirock
Taiderock
Vaihtoehtorock
Brava (Kap Verde)

Brava
| --- | --- |
Sijainti:  Sotavento Kap Verde
Saariryhmä:  Sotaventosaaret
Sijaintipaikka:  Kap Verde, Atlantin valtameri 
Vesialue:  Atlantin valtameri 
Korkeimmat kohdat:  Monte Fontainhas (en), 976  m 
Pinta-ala:  67 km²
| --- | --- |
Asutuskeskukset:  Nova Sintra
muokkaa - muokkaa wikitekstiä - muokkaa Wikidataa
Brava on eräs Kap Verden saarista. Se kuuluu saariston eteläisempään Sotaventon saariryhmään ollen yksi saariryhmän neljästä pääsaaresta. Saaren korkein kohta on Monte Fontainhas, jonka huippu on 976 metriä merenpinnan tasoa ylempänä.
Saaren sijainti
Wikimedia Commonsissa on kuvia tai muita tiedostoja aiheesta .
↑  https://ine.cv/wp-content/uploads/2017/02/statistical-yearbook-cv-2015_en.pdf. Tieto on haettu Wikidatasta.
Pyhän kolminaisuuden kirkko (Wilmington)

| Pyhän kolminaisuuden kirkko (Wilmington) |
| --- | --- |

Sijainti:  Wilmington, Yhdysvallat
Koordinaatit:  39°44′19″N 75°32′26″W﻿ / ﻿39.73853°N 75.54056°W﻿ / 39.73853; -75.54056
Rakennustyyppi:  kirkko
Valmistumisvuosi:  1699
 fiPyhän kolminaisuuden kirkko (Wilmington) 
  
Pyhän kolminaisuuden kirkko, tunnetaan myös nimellä Old Swedes on kirkkorakennus Delawaren Wilmingtonissa Yhdysvalloissa. Se rakennettiin vuosina 1698–1699 vanhaan ruotsalaisten perustamaan Fort Christinan siirtokuntaan. Se oli alkujaan luterilainen kirkko, mutta se siirtyi episkopaaleille vuonna 1791. Kirkko on Yhdysvaltain kansallisten historiallisten muistomerkkien luettelossa.
Historia

Pyhän kolminaisuuden kirkon taustalla on nykyisen Wilmingontin alueelle muuttaneet ruotsalaiset ja suomalaiset siirtolaiset. Fort Christinan siirtolaiset käyttivät nykyisen kirkon aluetta hautausmaana, mutta siellä on myös todisteita delawareintiaanien toiminnasta. Kirkko rakennettiin vuosina 1698–1699, ja se vihittiin käyttöön Pyhän Kolminaisuuden päivänä 1699. Ruotsin valtio tuki kirkon rakentamista, vaikka Ruotsi oli jo menettänyt Fort Christinan, joka oli siirtynyt vuonna 1664 Englannille.
Lars Girelius oli kirkon viimeinen ruotsalainen pastori. Hän jätti seurakunnan vuonna 1791, ja hänen tilalleen tuli Joseph Clarkson. Kirkon hallinta siirtyi tämän jälkeen Yhdysvaltain episkopaaliselle kirkolle. Seurakunta rakensi vuonna 1830 uuden kirkon, jolloin vanha rakennus jäi vähälle käytölle. Siellä pidettiin yli vuosikymmenen ajan vain yksi tapahtuma vuodessa, ja se alkoi rapistua. Rakennus otettiin uudelleen käyttöön vuonna 1842, jolloin sen vanhat puiset penkit vaihdettiin pitkiin kirkonpenkkeihin, tiililattian päälle tehtiin puinen lattia ja parvekkeen portaat siirrettiin sisätiloihin.
Kirkko valittiin vuonna 1961 kansalliseksi historialliseksi muistomerkiksi, ja vuonna 1966 se listattiin historiallisten kohteiden kansalliseen rekisteriin.
Aiheesta muualla

Kuvia tai muita tiedostoja aiheesta Pyhän kolminaisuuden kirkko (Wilmington) Wikimedia Commonsissa
Old Swedes Historic Site (englanniksi)
Rainy Lake

| Rainy Lake |
| --- | --- |

Valtiot:  Kanada
Paikkakunta:  Ontario
Koordinaatit:  48°38′13″N, 93°01′53″W
Vesistöalue ja valuma-alueen tietoja
Laskujoki:  Rainy River
Mittaustietoja
Pinnankorkeus:  338 m
Pituus:  80  km
Leveys:  48  km 
Rantaviiva:  1 500 km
Pinta-ala:  932 km²
Suurin syvyys:  50 m
Valuma-alue:  38 600 km2 
 fiRainy Lake 
Rainy Lake (ransk. lac à la Pluie, ojibway. gojijii-zaaga'igan) on järvi Kanadan ja Yhdysvaltain rajalla. Rainy Lake laskee Rainy River -jokea pitkin Ontarion Fort Francesissa ja Minnesotan International Fallsissa sijaitsevan vesivoimalan kautta viimein Lake of the Woods -järveen.
Rainy Lake on suosittu urheilukalastajien kohde. Järvessä on runsaasti valkosilmäkuhaa, haukia, jättihaukia ja aurinkoahvenen sukuun kuuluvia kaloja.
Historia

Järvi muodostui viimeisen jääkauden jälkeen 50 000–10 000 vuotta sitten. Agassiz-jääjärven vedenpinnan laskiessa alueelle muodostui useita pieniä järviö ja yli 4 000 saarta Rainy Lakelle.
Pohjois-Amerikan alkuasukkaista alueella asuivat cree- ja assiniboine-intiaanit. Ensimmäinen alueella vieraillut eurooppalainen oli ranskalainen tutkimusmatkailija Jacques de Noyon vuonna 1688. Ensimmäisen tukikohdan järven länsirannalle rakensi Pierre La Vérendrye vuonna 1731. Nykyisin alue on tärkeä metsä- ja paperiteollisuuden raaka-aineen lähde.
Aiheesta muualla

Kuvia tai muita tiedostoja aiheesta Rainy Lake Wikimedia Commonsissa
Rapid Watershed Assessment, Rainy Lake United States Department of Agriculture. Viitattu 11.10.2009. (englanniksi)
Rainydayz Remixes

| Rainydayz Remixes AmpLive |
| --- | --- | --- |

Remix-albumin tiedot
 Äänitetty : 2007
 Julkaistu: 2008
 Tuottaja(t): AmpLive
 Tyylilaji: hip hop, mash-up
 Kesto: 28.30
Rainydayz Remixes on yhdysvaltalaisen hip hop -tuottaja AmpLiven remiks-albumi, joka pohjautuu Radioheadin In Rainbows -albumiin. Levyllä kappaleiden päälle rappaavat Del The Funky Homosapien, Too Short, Chali 2na, MC Zumbi ja Codany Holiday. Rainydayz Remixes sai huomiota osakseen, kun Warner/Chappell yritti pysäyttää sen ilmaisen jakamisen Internetissä, mutta myöhemmin asiasta sovittiin, ja albumia sai jakaa ilmaiseksi.
Kappaleet

Rainydayz – 0.32
Video Tapez (ft. Del the Funky Homosapien) – 3.54
Nudez (ft. Too $hort & MC Zumbi of Zion-I) – 3.09
Weird Fishez – 4.41
All I Need – 4.24
15 Stepz (ft. Codany Holiday) – 3.07
Reckonerz (ft. Charli2na) – 3.24
Faustz – 3.08
Aiheesta muualla

Soundi (Arkistoitu – Internet Archive) - In Rainbows - Amplive Rainydayz Remixes
OneSevenSevenSix (Arkistoitu – Internet Archive) - AmpLive (lataa albumi ilmaiseksi Internetistä) (englanniksi)
Pyhälahti (Vimpeli)

| Pyhälahti |
| --- | --- |
 Pyhälahti
 Koordinaatit: 63°05.442′N, 23°46.442′E 
Valtio:  Suomi
Maakunta:  Etelä-Pohjanmaa
Kunta:  Vimpeli
Hallinto:  
 – Asutustyyppi:  Kylä
Infobox OKVirheellinen NIMI-arvo: 
Pyhälahti on kylä Vimpelissä, Etelä-Pohjanmaan maakunnan Järviseudun seutukunnassa.
Pyhälahti sijaitsee Lappajärven itärannalla. Pyhälahti asutettiin myöhemmin kuin useimmat muut Lappajärven rantakylät, vasta 1700-luvulla.
Pyhälahden kylän perusti Paavo Matinpoika Oinonen, joka muutti 1700-luvun alussa isovihan aikoihin Kivijärveltä Vimpelin Pokelaan ja sieltä nuorikkonsa Maria Heikintytär Pokelaisen kanssa uudisasukkaaksi Pyhälahteen. Monet Pyhälahti-sukunimeä kantavat suomalaiset ovat heidän jälkeläisiään.
Pyhälahden pelimannit ovat olleet kansanmusiikin taitajia. Antti Pyhälahti (s. 1872), Lirikka-Antti, oli mestarillinen viulunsoittaja. Viulunsoittaja Erkki Metsäpelto (s. 1910) sai mestaripelimannin arvonimen Kaustisen kansanmusiikkijuhlilla v. 1980.
Aiheesta muualla

Kuvia Pyhälahdesta[vanhentunut linkki]
Breakbeat

| Breakbeat |
| --- | --- |
Alkuperä:  Hip hop, Elektro, Funk, Tekno
Alkuperämaa:  Yhdysvallat, Yhdistynyt kuningaskunta
Kehittymisen ajankohta:  1970-luku
Tyypillisiä soittimia:  rumpukone, sampleri, syntetisaattori
Kehittyneitä tyylilajeja / suuntauksia:  Jungle, Darkcore, Drum'n'bass, Big beat, Breakbeat hardcore, Breakcore, Miami bass
Breakbeat (toisinaan myös breaks) on yleisnimitys lukuisille elektronisen musiikin alalajeille. Siinä missä esimerkiksi house, tekno ja trance perustuvat 4/4-tahtilajissa joka iskulla lyövään suoraviivaiseen taustabiittiin, breakbeatin pohjana ovat tyypillisesti synkoopaatiota ja polyrytmiaa hyödyntävät rytmit, jotka on rakennettu paloitelluista rumpusampleista samplerilla. Samplet ovat usein peräisin jazz-, funk- ja soul-kappaleiden keskellä olevista "breakeista", joissa rytmisoittimet soittavat muutaman tahdin soolona.
Klassisia breakbeat-kappaleiden pohjana käytettyjä rumpusampleja ovat etenkin Amen break ja Funky Drummer.
Varhaisen breakbeatin myötä syntyi myös tanssityyli breakdance.
Bougounin piiri

Bougounin piiri Malin kartalla.
Bougounin piiri (ransk. Cercle de Bougouni) on paikallishallintoalue Malin Sikasson alueella. Sen pinta-ala on 20 028 neliökilometriä. Asukkaita on 459 500 henkeä.
Bougounin piiri rajoittuu pohjoisessa Koulikoron alueeseen, idässä Sikasson ja Kolondiéban piireihin, etelässä Norsunluurannikkoon ja lännessä Yanfolilan piiriin.
Piiriin kuuluu Bougounin kaupunki sekä 25 maalaiskuntaa: Bladié-Tièmala, Danou, Débélin, Défina, Dogo, Domba, Faradiélé, Faragouaran, Garalo, Keleya, Kokélé, Kola, Koumantou, Kouroulamini, Méridiéla, Ouroun, Sanso, Sibirila, Sido, Syen Toula, Tiémala-Banimonotié, Wola, Yinindougou, Yiridougou ja Zantiébougou. Kyliä on yhteensä 482. Asukkaat ovat fulbeja, bambaroita, soninkeja, mandinkoja, dogoneja ja bozoja.
Seudun pääelinkeinot ovat maanviljely ja karjanhoito. Maatalous on keskittynyt viljan ja puuvillan viljelyyn. Lisäksi harjoitetaan kaupankäyntiä, kullanhuudontaa ja käsityöammatteja.
Breakcore

Breakcore on elektronisen musiikin tyylilaji. Breakcore on hardcoren alalaji, jossa on vaikutteita Glitchistä, Noisesta & industrial-musiikista.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Breakcore
Raipikit

| Raipikit |
| --- | --- |
 Bufonia tenuifolia
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Kohokkikasvit Caryophyllaceae
Suku::  Raipikit Bufonia  L.
Katso myös
   Raipikit Wikispeciesissä   Raipikit Commonsissa 
Infobox OKNimi-testi OK: 
Raipikit (Bufonia) on kohokkikasvien (Caryophyllaceae) heimoon kuuluva kasvisuku. Sukuun kuuluu noin 30–35 lajia.
Lajeja

Bufonia calyculata
Bufonia capsularis
Bufonia elata
Bufonia enervis
Bufonia hebecalyx
Bufonia kotschyana
Bufonia micrantha
Bufonia paniculata – ranskanraipikki
Bufonia stricta
Bufonia tenuifolia
Bufonia virgata
Aiheesta muualla

Kassu – Kasvien suomenkieliset nimet: Bufonia
Castletownbere

Kalastusaluksia Castletownberen satamassa.
Castletownbere (iiriksi Baile Chaisleáin Bhéarra) on pieni kaupunki Irlannissa Corkin kreivikunnassa. Kaupunki sijaitsee Irlannin lounaisrannikkolla West Corkin alueella, Berehavenin satamassa Bantry Bayn tuntumassa. Siitä käytetään myös nimitystä Castletown Berehaven. Kaupungin väkiluku on 868 (vuonna 2006)
Kaupungin nimi juontuu siellä aikoinaan olleesta MacCartyn linnasta eikä Dunboyn linnasta, joka kuului O'Sullivanin klaanille. Lähellä sijainneen Puxleyn kartanon poltti IRA vuonna 1920.
Aiheesta muualla

Kuvia tai muita tiedostoja aiheesta Castletownbere Wikimedia Commonsissa
Bougoula (Koulikoron alue)

| Bougoula |
| --- | --- |
 Bougoula
 Koordinaatit: 12°18′29″N, 7°47′32″W 
Valtio:  Mali
Alue:  Koulikoron alue
Piiri:  Katin piiri
Hallinto:  
 – Hallinnon tyyppi:  maalaiskunta
Väkiluku (2009):  10 900
Infobox OKVirheellinen NIMI-arvo: 
Bougoula on maalaiskunta ja sen keskuskylä Koulikoron alueen Katin piirissä Malissa. Se sijaitsee 60 kilometriä Bamakosta koilliseen. Kunnassa on 10 900 ja kylässä 1 600 asukasta (vuonna 2009).
Bougoulan kunta rajoittuu pohjoisessa Katin piirin Mountougoulan, idässä Tiélén, etelässä Sanankoro Djitoumoun ja Ouélessébougoun ja lännessä Dialakoroban ja Sanankoroban kuntiin. Maisemaa leimaavat tasangot ja kukkulat. Kunnan läpi virtaa Fayajoki. Se kuuluu Sudanin vyöhykkeeseen. Kasvillisuus metsä- ja pensassavannia.
Kuntaan kuuluu 11 kylää. Asukkaista valtaosa on bambaroita. Lisäksi on fulbeja, dogoneja ja miniankoja. Vallitseva uskonto on islam, mutta kunnassa on myös animisteja ja kristittyjä.
Kunnan liikennyhteydet ovat heikot. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, riisi, puuvilla, kenaf, maapähkinä, seesami, pavut, vihannekset ja hedelmät. Kotieläimiä ovat naudat, lampaat, vuohet, aasit ja siipikarja. Lisäksi hyödynnetään metsiä sekä harjoitetaan käsityöammatteja ja pienimuotoista kaupankäyntiä. Bougoulassa ja kolmessa muussa kylässä pidetään viikoittaiset markkinat.
Castlevania: Circle of the Moon

| Castlevania: Circle of the Moon |
| --- | --- |

Kehittäjä:  Konami Computer Entertainment Kobe
Julkaisija:  Konami
Jakelija:  Nintendo eShop
Taiteilija:  Kazuko Fujihara
Säveltäjä:  Sotaro Tojima, Hiroshi Mitsuoka, Taro Kudo
Pelisarja:  Castlevania
Julkaistu:  2001
Lajityyppi:  Toimintaseikkailupeli
Pelimuoto:  Yksinpeli
Ikäluokitus:  CERO: B (12 vuotta tai vanhempi)  ESRB: Teini-ikäisille 
Alusta:  Game Boy Advance
Jakelumuoto:  Pelimoduuli ja digitaalinen lataus
Lisää peliartikkeleitaVideopelien teemasivulla
Infobox OK   : 
Castlevania: Circle of the Moon (jap. 悪魔城ドラキュラ サークル オブ ザ ムーン) on Konamin Castlevania-sarjaan kuuluva toimintaseikkailupeli, joka julkaistiin Game Boy Advance -konsolille vuonna 2001. Euroopassa peli julkaistiin pelkästään nimellä Castlevania.
Tyyliltään Circle of the Moon muistuttaa edeltäjäänsä, PlayStationin Castlevania: Symphony of the Nightia. Pelissä ohjataan vampyyrintappaja Nathan Gravesia, joka seikkailee epälineaarisesti alueisiin jaetussa linnassa Metroidvania -pelien hengessä, tarkoituksena kukistaa lopussa vampyyrikreivi Dracula. Sarjan muista peleistä poiketen pelissä käytetään DSS eli Dual Set-Up Systemiä, jonka ideana on yhdistellä maagisia tarot-kortteja, joita Nathan voi saada käsiinsä pelin aikana. Kustakin kahden kortin yhdistelmästä saa avattua uusia kykyjä pelin etenemisen helpottamiseksi.
Aiheesta muualla

Castlevania: Circle of the Moon MobyGamesissa (englanniksi)
Castlevania: Circle of the Moon Castlevania Wikissä - Pelin artikkeli pelisarjalle omistetulla wiki-sivustolla
Castlevania-pelisarja
| --- | --- |
Konsoli- ja arcadepelit: Vampire Killer | Castlevania | Simon’s Quest | Haunted Castle | Dracula’s Curse | Super Castlevania IV  | Rondo of Blood | The New Generation | Vampire’s Kiss | Symphony of the Night | Castlevania 64 | Legacy of Darkness | Chronicles | Lament of Innocence | Curse of Darkness | The Arcade | Judgment | Adventure ReBirth | Harmony of Despair | Lords of Shadow | Lords of Shadow 2
 Käsikonsoli- ja kännykkäpelit : Adventure | Belmont’s Revenge | Legends | Circle of the Moon | Harmony of Dissonance | Aria of Sorrow | Dawn of Sorrow | Portrait of Ruin | The Dracula X Chronicles | Order of Shadows | Order of Ecclesia | Lords of Shadow - Mirror of Fate
 Spin-off-pelit : Kid Dracula
 Kokoelmat : The Dracula X Chronicles | Requiem: Symphony of the Night & Rondo of Blood | Anniversary Collection
 Hahmoja : Dracula | Alucard | Simon Belmont | Soma Cruz
Primal Fear

| Primal Fear |
| --- | --- |


Tiedot
Toiminnassa:  1997–
Tyylilaji:  heavy metal, power metal
Kotipaikka:   Saksa
Laulukieli:  englanti
Jäsenet:  Ralf Scheepers, laulu   Stefan Leibing, kitara   Henny Wolter, kitara   Mat Sinner, basso, laulu   Randy Black, rummut  
Entiset jäsenet:  Tom Naumann, kitara   Klaus Sperling, rummut  
Levy-yhtiö:  Frontiers Records  
Aiheesta muualla
Primal Fear
Infobox OKNimi-testi OK: 
Primal Fear on saksalainen power metal/heavy metal -yhtye, joka perustettiin vuonna 1997. Yhtye on julkaissut kaksitoista studiolevyä.
Historia

Gamma Rayn entinen laulaja Ralf Scheepers (laulu), Mat Sinner (basso, taustalaulu), Stefan Leibing ja Tom Naumann (kitarat) perustivat Primal Fearin vuonna 1997. Scheepers perusti yhtyeen, kun ei päässyt Rob Halfordin tilalle Judas Priestiin.
Yhtye on tehnyt vuoteen 2018 mennessä 12 studioalbumia. Tyyliltään sitä verrataan usein Judas Priestiin.
Diskografia > Studioalbumit

Primal Fear (1998)
Jaws of Death (1999)
Nuclear Fire (2001)
Black Sun (2002)
Devil's Ground (2004)
Seven Seals (2005)
New Religion (2007)
16.6 (Before the Devil Knows You're Dead) (2009)
Unbreakable (2012)
Delivering the Black (2014)
Rulebreaker (2016)
Apocalypse (2018)
Metal Commando (2020)
Code Red (2023)
Diskografia > Livealbumit

Live in the USA (2010)
Angels of Mercy – Live in Germany (2017)
Diskografia > Kokoelmat

Metal Is Forever – The Very Best of Primal Fear (2006)
Best of Fear (2017)
Kokoonpano

| --- | --- |
 Nykyiset jäsenet Ralf Scheepers – laulu  Stefan Leibing – kitara  Henny Wolter – kitara  Mat Sinner – basso, laulu  Michael Ehré – rummut :  Entiset jäsenet Tom Naumann –  kitara  Klaus Sperling – rummut  Randy Black – rummut  Francesco Jovino – rummut
Aiheesta muualla

Kotisivu (englanniksi)
Primal Fear
| --- | --- |
Studioalbumit:   Primal Fear  Jaws of Death  Nuclear Fire  Black Sun  Devil’s Ground  Seven Seals  New Religion  16.6 (Before the Devil Knows You’re Dead)  Unbreakable  Delivering the Black  Rulebreaker  Apocalypse  Metal Commando  Code Red 
Kokoelmat:   Metal Is Forever – The Very Best of Primal Fear  Best of Fear 
DVD:t:  The History of Fear
Carl Hårleman

Carl Hårleman.
Carl Hårleman (27. elokuuta 1700 Tukholma – 9. helmikuuta 1753) oli ruotsalainen arkkitehti ja vapaaherra.
Hårleman aloitti arkkitehtuurin parissa työskentelyn Göran Josuæ Adelcrantzin alaisuudessa. Saatuaan valtion apurahan, hän lähti vuonna 1721 hakemaan oppia ulkomailta. Hän opiskeli Pariisissa neljän vuoden ajan Ranskan kuninkaallisessa arkkitehtuuriakatemiassa sekä Ranskan taideakatemiassa. Myöhemmin hän siirtyi Italiaan, ja Venetsiassa oltuaan hänet kutsuttiin takaisin Ruotsiin. Arkkitehti Nicodemus Tessin nuoremman kuoltua vuonna 1728 Hårlemanille nimitettiin hovi-intendentiksi. Vuonna 1741 hänet ylennettiin yli-intendentiksi, ja vapaaherran arvo hänelle myönnettiin vuonna 1747.
Hårlemanin kädenjälki on nähtävissä muun muassa Tukholman kuninkaallisen linnan sisätiloissa. Hän oli myös vastuussa Uppsalan tuomiokirkon restaurointitöistä. Hänen töihinsä lukeutuu myös Tukholman vanha observatorio, Övedsklosterin linna, Kristinebergin linna sekä Fredrikshovin linna.
Polist

|  |
| --- | --- |
 Polistjoki Staraja Russassa
Maanosa:  Eurooppa
Maat:  Venäjä
Alue:  Novgorod, Pihkova
Piiri:  Staraja Russa, Poddorje, Bežanitsy
Vesistöalue ja valuma-alueen tietoja
Päävesistöalue:  Nevan vesistö
Valuma-alue:  Lovatin valuma-alue Polistin valuma-alue
Pinta-ala:  3 630 km²  
Pääuoman pituus:  198 km
Pääuoman osuudet:  Polist ←Tselva
Yhtyy:  Lovat
Joen uoman kohteita
Alkulähde:  Polisto 
 :  57.2230°N, 30.3880°E
Laskupaikka:  Lovatin suisto
 :  58.1023°N, 31.5203°E
Sivu-uomat:  Porusja, Sneža, Holynja
Taajamat:  Staraja Russa
Mittaustietoja
Lähdekorkeus:  91,2 m  
Laskukorkeus:  18 m  
Korkeusero:  73,2 m
Pituus:  176 km  
Kaltevuus:  0,42 m/km
Keskivirtaama:  22 m³/s  
Muuta
Muualla:  Wikimedia Commons
Polist (ven. Поли́сть) on Venäjällä Novgorodin ja Pihkovan alueilla virtaava Lovatin sivujoki, joka alkaa Polistojärvestä  ja yhtyy pääuomaansa sen suistoalueella. Joki on 176 kilometriä pitkä ja muodostaa siten pääosan sen 198 kilometriä pitkästä pääuomasta.
Joen kulku

Polist alkaa Pihkovan alueella Bežanitsyn piirin itäosassa sijaitsevasta Polistojärvestä. Se on laaja suojärvi, ja myös joki virtaa yläjuoksulla suoalueiden läpi mutkitellen. Se virtaa koko pituudellaan kohti koillista ja pysyttelee Ilmajärven alangolla koko matkan. Joki siirtyy Pihkovan puolelta Novgorodin alueen puolelle Poddorjen piiriin noin 70 kilometriä Polistosta. Metsien ympäröimällä keskijuoksulla joen virtaus kiihtyy. Sen uoma on siellä kivinen ja koskinen Belkan ja Snežan sivujokien yhtymäkohtiin saakka. Koskijakson kohdalla sijaitsee lukuisien kylien ketju. Huomattavin koski sijaitsee Braklovitsyn kylän lähellä. Tällä välillä on joki siirtynyt Staraja Russan piiriin. Alajuoksulla Polistin virtaus hidastuu. Rannat ovat alajuoksulla puuttomat ja joen leveys 30–40 metriä. Staraja Russan kaupungin alueella, ja ennen sitä, Polistiin yhtyy useita sen sivujokia, joista yksi on sen suurin sivujoki Porusja. Staraja Russan alapuolella joki virtaa hitaasti ja se täältä on purjehduskelpoinen Ilmajärveen asti. Joenvarren asutus on keskittynyt Staraja Russaan, jossa elää yli 30 000 asukasta. Joenvarren kylien asukasluvut ovat pieniä. Staraja Russassa joen ylittää Pihkovasta tuleva rautatie.
Hydrologiaa

Joki jäätyy marraskuun lopussa ja sen jäät lähtevät huhtikuun alussa. Joen vesi on korkealla kevättulvan aikana. Se keskivirtaama on 22 kuutiometriä sekunnissa. Joen virtaa yläjuoksulla laajoilla suoalueilla, joka aiheuttaa sen tumman vedenvärin.
Joen yläjuoksun suoaluetta
Polistojärvi
Jivoin silta Staraja Russassa
Joki matalanveden alikana Staraja Russassa
Pyhän ylösnousemuksen kirkko Staraja Russassa
Polstin valuma-alue > Pääuoma

Polstin pääuoma muodostuu alajuoksulla Polistin joesta, joka alkaa Poliston järvestä. Pääuomaan voidaan vielä liittää järveen laskeva Tselvajoki. Pääuoman pituudeksi saadaan Polistin osuudella 176 kilometriä, Poliston järvenselästä 5 kilometriä ja Tselvasta 17 kilometriä, eli yhteensä 198 kilometriä. Tselvla alkaa suojärvestä nimeltä Tsevlo (Цевло), mutta se ei pidennä pääuomaa.
Porusjan sivujoki Staraja Russassa
Porusjan reheviä rantojaTie tai pato Porusjalla
Polstin valuma-alue > Sivujokia

Alla olevaan taulukkoon on koottu Lovatin suurimpia sivu-uomia. Taulukon tiedot on lueteltu taulukon alla ja niitä on eritelty kullekin joelle taulukon oikeassa sarakkeessa.
| Sivu-uoman nimi     | Nimi ven>      | Etäisyys Lovatista (km) | Pääuoman kohta   | Pituus (km)   | Virtaama (MQ m³/s)   | Valuma-alue (km²)   | Lähteet     |
| --- | --- | --- | --- | --- | --- | --- | --- |
yhtyy Lovatiin
| Sominka | Sominka (Соминка) | 10 | Staraja Russa | 13 |  | 59 | 2,2,2,4,2,–,2 |
| Voije | Voije (Войе) | 20 | Staraja Russa | 2 |  |  | 2,2,2,4,2,–,– |
| Porusja | Porusja (Порусья) | 22 | Staraja Russa | 142 |  | 1 030 | 2,2,2,4,2,–,2 |
| Soljanoi | Soljanoi (Соляной) | 23 | Staraja Russa | 2 |  |  | 2,2,2,4,2,–,– |
| Sneža | Sneža (Снежа) | 25 | Staraja Russa | 68 |  | 302 | 2,2,2,4,2,–,2 |
| Holynja | Holynja (Холынья) | 39 | Staraja Russa | 72 |  | 681 | 2,2,2,4,2,–,2 |
pääuomaa on Holynjan yläpuolella vielä 159 km

Lähteet: 1 = luettu Wikipedian suomenkielisestä artikkelista, 2 = luettu kunkin sivu-uoman lähteestä (), 3 = luettu venäjänkielisestä Wikipediasta, 4 = katsottu tai mitattu Internetin karttapalvelusta kuten esimerkiksi Google Maps tai ACME